ยาเมทีนามีนคืออะไร
ก. บรรเทาไข้ อาการปวดศีรษะ และอาการปวดเมื่อย และรักษาให้หายจากโรคหวัดและไข้หวัด
ข. ยารักษาโรคติดเชื้อระบบทางเดินปัสสาวะ โดยตัวยาจะยับยั้งการเจริญเติบโตของเชื้อแบคทีเรียในระบบทางเดินปัสสาวะ
ค. รักษาอาการอักเสบของลำไส้ แก้ปวดท้อง แก้ท้องเสีย
ง. รักษาและป้องกันการติดเชื้อแบคทีเรีย โดยอาจออกฤทธิ์ฆ่าหรือยับยั้งการเจริญเติบโตของแบคทีเรีย
คำตอบที่ถูกต้องคือ ข.  

เพราะว่า :
เมทีนามีน Methenamine คือ ยารักษาโรคติดเชื้อระบบทางเดินปัสสาวะ โดยตัวยาจะยับยั้งการเจริญเติบโตของเชื้อแบคทีเรียในระบบทางเดินปัสสาวะด้วยการปลดปล่อยสารที่มีโครงสร้างคล้ายสารประเภทฟอร์มาลดีไฮด์ Formaldehyde ซึ่งมีฤทธิ์ฆ่าเชื้อแบคทีเรียในปัสสาวะได้ โดยมีรูปแบบยาแผนปัจจุบันเป็นชนิดรับประทาน ยาเมทีนามีน ถูกสังเคราะห์ได้ตั้งแต่ปี ค.ศ.1859 พ.ศ.2402 

ยาเมทีนามีน แบ่งย่อยตามโครงสร้างเคมีได้อีก 2 แบบ คือ 
1. Methenamine hippurate กับ 
2. Methenamine mandelate 
ยาทั้ง 2 ตัวนี้ มีสรรพคุณข้อบ่งใช้หลักๆ เป็นการรักษาการติดเชื้อในกระเพาะปัสสาวะ  กระเพาะปัสสาวะอักเสบ รวมถึงใช้เป็นยาป้องกัน หรือรักษาภาวะกรวยไตอักเสบซึ่งเป็นโรคที่พบในผู้หญิงมากกว่าผู้ชาย 
และยังครอบคลุมถึงโรคติดเชื้อระบบทางเดินปัสสาวะอีกด้วย 

กลุ่มผู้ป่วยที่มีประวัติสุขภาพหรือโรคประจำตัวดังต่อไปนี้ จะต้องระมัดระวังเป็นอย่างสูงหากต้องใช้ยาเมทีนามีน เช่น 
1.  ไม่ใช้ยาเมทีนามีนกับผู้ที่แพ้ยานี้ 
2.  ห้ามใช้กับ ผู้ป่วยโรคไต หรือผู้ที่มีปัญหาด้วยไตทำงานผิดปกติ 
3.  ไม่ใช้ยานี้ ร่วมกับยากลุ่ม Sulfonamide ด้วยจะทำให้ฤทธิ์การรักษาของยาเมทีนามีนลดน้อยลงไป 
4.  กลุ่มสตรีตั้งครรภ์ และสตรีที่อยู่ในภาวะให้นมบุตร จัดเป็นผู้ป่วยกลุ่มพิเศษ ไม่ว่าการใช้ยาใดๆก็ตามรวมถึงยาเมทีนามีน ต้องได้รับคำสั่งจากแพทย์แต่เพียงผู้เดียว
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology